[ca] Introducció: L'incompliment en l'ús i la cura de les lents de contacte (LC) i els seus accessoris és un problema clínic important. Encara que hi ha hagut avenços científics notables en els dissenys i materials de les LC, en les solucions de manteniment i els accessoris de les mateixes, l'incompliment per part de l'usuari persisteix i s'associa a complicacions oculars potencialment greus i a l'abandonament de les LC. Una cerca bibliogràfica preliminar va evidenciar que no hi ha cap investigació realitzada a Espanya sobre el compliment en l'ús i la cura de les LC. Per tant, l'estudi que integra aquesta tesi doctoral va pretendre analitzar diferents factors relacionats amb el compliment dels usuaris de LC a Espanya i les pautes establertes pels professionals de la visió i els fabricants de LC. Treball realitzat: Aquesta tesi doctoral es basa en diferents àrees de recerca, totes relacionades amb el compliment en l'ús i la manipulació de LC i accessoris. Després d'una recerca bibliogràfica exhaustiva, es van dissenyar diversos qüestionaris: tres es van dirigir a usuaris de LC, on es van identificar els hàbits d'ús i cura de les LC, de l'estoig portalents i de les solucions de manteniment, els factors que influencien aquests hàbits i la percepció subjectiva, la consciència de riscos i el coneixement dels usuaris de LC; un qüestionari addicional es va destinar als òptics optometristes (O-O), per identificar les àrees on la informació proporcionada als usuaris de LC era més deficient o incompleta. L'estudi sobre el compliment en usuaris de LC durant el COVID-19 va evidenciar una diversitat de pràctiques d'incompliment durant el confinament, com ara incorrecte rentat i assecat de mans, extensió de l'ús les LC i les solucions de manteniment, neteja i reemplaçament erroni del estoig portalents i l'ús inadequat de les LC a la nit. La investigació per analitzar la higiene i el reemplaçament de l'estoig portalents va documentar un compliment limitat en els procediments de neteja i reemplaçament: un 68,6% dels usuaris van indicar que posaven en contacte els estoigs amb aigua de l'aixeta durant la inserció o extracció de les LC, per exemple; o un 59,1% va revelar que, durant la neteja de l'estoig, aquest no es va assecar a l'aire lliure, sense tapa i cap per avall. A l'estudi sobre la neteja de mans durant la manipulació de les LC i els seus accessoris es va trobar que el 17,8% dels usuaris no realitzaven higiene de mans, ja sigui per oblit (80%), mandra, presses o pensar que no era necessari. Així mateix, es va investigar la comunicació i la informació proporcionada per l'O-O a l'usuari de LC, i es va trobar una insuficiència d'informació als camps d'higiene i reemplaçament de les LC i de l'estoig portalents. Alhora, es va documentar un escàs ús del consentiment informat per part dels O-O espanyols enquestats, a diferència dels professionals anglesos. Finalment, es van analitzar diferents aplicacions mòbils i vídeos educatius gratuïts destinats a usuaris de LC i es van detectar mancances i limitacions significatives, per la qual cosa es va dissenyar un prototip d'App ideal. En un futur se n'investigarà l'eficàcia com a eina de millora del compliment. Conclusions: Els resultats obtinguts en aquesta tesi posen de manifest que hi ha certes àrees de l'ús i la cura de LC i accessoris amb un marcat incompliment, moltes vegades relacionat amb un desconeixement o manca d'informació detallada. Es recomana als O-O la millora en la comunicació i la implementació de recordatoris informatius destinats als usuaris de LC, emprant de manera efectiva les visites de seguiment i les diferents eines de comunicació instantànies. Així mateix, la implementació generalitzada del consentiment informat a totes les adaptacions de LC pot interpretar-se com un contracte formal entre O-O i usuari i incidir positivament en el compliment.

[en] Introduction: Non-compliance in the use and care of contact lenses (CLs) and their accessories is a major clinical problem, and although there have been notable scientific advances in the designs and materials of CLs, in the maintenance solutions and accessories of the CLs, user non-compliance persists, and is associated with potentially serious ocular complications and abandonment of CL. A preliminary bibliographic search showed that there is no published research on compliance in the use and care of CLs in Spain. Therefore, the study which originates this doctoral thesis sought to analyze different factors related to the compliance of CL users in Spain and the guidelines established by vision professionals and CL manufacturers. Areas of investigation: This doctoral thesis is based on different areas of research, all of them related to compliance in the use and handling of CLs and accessories. After an exhaustive literature search, several questionnaires were designed: three of them were aimed at CL users, where the habits of use and care of the CLs, the lens case and maintenance solutions, and the factors that influence these habits, were identified and the subjective perception, risk awareness and knowledge of CL users were explored; An additional questionnaire was addressed to optometrists (O-O), to identify areas in which information provided to CL users was insufficient or incomplete. The study on compliance of CL users during COVID-19 showed a diversity of non-compliance practices during confinement, such as incorrect hand washing and drying, extension of CL use and maintenance solutions, cleaning and incorrect replacement of the lens case and improper use of CLs at night. Research devoted to analyze lens case hygiene and replacement documented limited compliance with cleaning and replacement procedures: 68.6% of users indicated that they brought the cases into contact with tap water during insertion or removal of CLs, for example; or 59.1% revealed that, when cleaning the case, it was not dried in the open air, without the lid and upside down. In the study on hand cleaning during handling of CLs and their accessories, it was found that 17.8% of users did not perform hand hygiene, either due to forgetfulness (80%), laziness, haste or thinking that it was not necessary. Likewise, the communication and information provided by the O-O to the CL user was investigated, finding an insufficiency of information in the fields of hygiene and replacement of the CL and the lens case. At the same time, little use of informed consent was documented by the surveyed Spanish O-Os, unlike their English counterparts. Finally, different smartphone applications and free educational videos aimed at CL users were analysed and significant shortcomings and limitations were detected, so an ideal App prototype was designed. In the future, its effectiveness as a compliance improvement tool will be investigated. Conclusions: The results obtained in this thesis show that there are certain areas of the use and care of CL and accessories with marked non-compliance, often related to ignorance or lack of detailed information. Optometrists are recommended to improve communication and implement informative reminders for CL users, effectively using follow-up visits and different instant messaging tools. Likewise, the widespread implementation of informed consent in all CL adaptations can be interpreted as a formal contract between O-O and users and have a positive impact on compliance.